cyanic-selkie/wikianc huggingface dataset:
Passiva
Skillet mellom «annen langsiktig gjeld» og «avsetning for forpliktelser» går i korthet ut på at førstnevnte er krav rettet mot virksomheten via en transaksjon med eksterne parter, typisk en lånetransaksjon eller en annen form for finansieringstransaksjon. «Avsetning for forpliktelser» er bokføringer som oppstår på bakgrunn av virksomhetens driftsrelaterte aktiviteter, som for eksempel pensjonsforpliktelse, utsatt skatt, restrukturering av virksomheten eller avsetning til utgifter forbundet med fjerning av produksjonsfasiliteter etter endt utvinning.
Torungene
Torungene består av de to mindre øyene Store- og Lille Torungen i havgapet utenfor Arendal, og er en del av Raet nasjonalpark. Det er omtrent 1 100 meter imellom øyene.
Øyene tilhørte i sin tid Hiis gård, og ble solgt til den norske stat for 450 speciedaler. På øyene står tvillingfyrene Store- og Lille Torungen fyr, som begge ble anlagt i 1844. På øyene vokser det villtulipaner, Arendals kommuneblomst. Blomstene ble trolig innført i seilskutetida. Navnet Torungene kommer mest sannsynlig fra tord (møkk/skarn) og ung (hører til), og som da kan bli skarndynger (se også Møkkalasset fyr). Torungene eies idag av Kystverket.
Store Torungen
Øya har en gravrøys, og det ble gjort funn fra steinalderen på øya i 1850-årene. I 1897 ble Store Torungen utstyrt med tåkesignal, som medførte at det ble bygget maskinhus og ansatt maskinist. Øya overtok i 1914 den metrologiske stasjonen som sto på Lille Torungen. Deler av øya er naturreservat med ferdselsforbud. Naturreservatet ble opprettet 28. mars 1980, og er på 488 dekar. Øya har en egen liten havn som beskytter mot vær og vind. Det har blitt drevet hagebruk på øya, og i 2005 ble det registrert følgende ballastplanter på øya: lodnestorkenebb, villtulipan og fuglestjerne.
Øyas eneste fastboende, Knut Mørland og Sondre Foyn Gullvåg, driver turistvirksomhet på øya for Stiftelsen Torungen fyr, i samarbeid med Aust-Agder Turistforening. Fyrvokterboligen og annekset er innredet som turisthytte, mens naustet leies ut til arrangementer. Fyrtårnet er åpent for omvisning daglig.
Lille Torungen
Det ble etablert en meteorologisk stasjon på øya i 1867, og denne ble flyttet til Store Torungen i 1914 da fyret ble nedlagt. Alle bygningene ble da revet eller flyttet, med unntak av tårnet og oljebua. I 1865 bodde det 16 mennesker på Lille Torungen, herav ti var barn. Det ble holdt kveg, gris og høns, og det fantes en kjøkkenhage. Det er ingen fastboende på øya lengre.
På Lille Torungen ble det i 2005 observert følgende ballastplanter: lodnestorkenebb, fuglestjerne, legesteinkløver, villtulipan og åkervindel.
Det ble satt opp en minnevarde på øya i 1988 til minne om flystyrten ved Torungene i 1945 der mannskapet på seks ombord i et britisk fly omkom etter å ha blitt skutt ned av tyske nattjagere. Musikkfestivalen Canal Street har hatt flere konserter på øya.
Jevgenij Tsjernov
Jevgenij Aleksandrovitsj Tsjernov (russisk: Евгений Александрович Чернов, født 23. oktober 1992) er en russisk fotballspiller som spiller for FK Krasnodar.
Ulster Defence Association
Ulster Defence Association (UDA) er en nordirsk lojalistisk paramilitær organisasjon. Den har også opererert under navnet Ulster Freedom Fighters (UFF). UDA er ulovlig i Storbritannia og Irland, hvor den regnes som en terrororganisasjon idet den har stått bak drap på flere sivile katolikker, nasjonalistiske politikere og to medlemmer av republikanske paramilitære grupper.
Opphav og utvikling
UDA ble opprettet i 1971 som en paraplyorganisasjon for flere lojalistiske grupper. På det meste hadde den 40 000 medlemmer, hvorav et mindretall viet all sin tid til organisasjonen. Det opprinnelige mottoet var «loven før vold», og den var lovlig inntil den ble plassert på listen over illegale organisasjoner i august 1991. I denne perioden opererte medlemmer under dekknavnet Ulster Freedom Fighters, og drepte en rekke mennesker. Et av de mest kjente ofrene var politikeren Paddy Wilson fra SDLP.
Grorud
Grorud er et strøk med villaer, rekkehus og blokker i bydel Grorud i Groruddalen i Oslo. Området er fra gammelt av et industritettsted med kobbergruver og granittsteinbrudd, men også sagbruk, høvleri, samt tekstil og jernvareproduksjon. Vannkraft fra Alna gjorde dette mulig. Eldre bygninger er blant annet Grorud kirke, Grorud skole og tilgrensende bygninger og villaer, Grorud prestegård med hageanlegg og Grorud jernbanestasjon. Her er det både bade- og fiskemuligheter. Mesteparten av Grorud bydel ligger i den nordvestlige skråningen av Groruddalen og de fleste villaene her har god utsikt over dalen. Grorudparken, anlagt i forrige tiår, ligger langs Alna i denne hellingen. På Gamle Grorud (Nedre Grorud) finner man også Bekkensten gård som har gitt navnet til Bekkenstenveien og som i nyere tid er restaurert.
Ulster Defence Association
Opphav og utvikling
I 1970-årene var UDA tilhenger av nordirsk uavhengighet, men de gikk senere bort fra dette standpunktet. I 1974 var de involvert i Ulster Workers Council-streiken, som førte til at Sunningdaleavtalen kollapset. Lederen for streiken, Glenn Barr, var medlem av UDA. Organisasjonen brukte trusler for å hindre streikebryteri under aksjonen.
Grorud
Øvre og nedre Grorud
Grorud er naturlig delt i øvre og nedre Grorud, der den bratte Grorudlia danner skillet. På den øvre delen ligger Grorud senter med innfartsparkering, busstasjon, Grorud T-bane-stasjon, Grorud kirke, Grorud skole og Grorud idrettspark. Øvre Grorud er også tilholdssted for lokalavisen Akers Avis Groruddalen. Trondheimsveien, riksvei 4, skjærer gjennom det øvre området fra vest mot øst. I området rundt nedre Grorud ligger Grorud jernbanestasjon, Groruddalen skole og den gamle tekstilfabrikken. Østre Aker vei går her. Nedre Grorud blir ofte omtalt som "Gamle Grorud".
Ulster Defence Association
Opphav og utvikling
Under konflikten i Nord-Irland 1968-1997 var den offisielle holdningen til UDA/UFF at dersom Den provisoriske IRA (PIRA) la ned våpnene ville de gjøre det samme. Men dersom den britiske regjeringen skulle annonsere at de trakk seg ut av Nord-Irland ville de bli «et omvendt IRA».
Grorud
Historie
I granittsteinbruddene omkring Grorud ble det tatt ut nordmarkitt i en variant som har fått eget navn, grorudgranitt. Arbeidsplassene som industrien i området skapte, og den økte tilgjengeligheten jernbanestasjonen som ble etablert i 1854 gav, gjorde området attraktivt. I 1900 bodde det 837 mennesker på Grorud. I 1930 var innbyggertallet økt til 2 000. Grorud skole åpnet i 1900. Grorud kirke ble innviet i 1902, etter lokalbefolkningens ønske bygget i områdets egen stein. Fra 1950 kom det utbygginger i området, og en rekke blokker med et stjerneformet grunnriss ble satt opp i det som fikk navnet Stjerneblokkveien. Tidlig på 1960-tallet ble Grorud senter åpnet, og i 1966 ble Grorud endestasjon for Grorudbanen, dalens første t-banelinje.
Ulster Defence Association
Politiske tilknytninger
Etter nedleggelsen av partiet ble Ulster Political Research Group opprettet for å forsyne UDA med politiske analyser og for å fungere som kontakter med innbyggerne i lojalistiske områder. Gruppen har en representant i Belfasts bystyre.
UDA utviklet sterke bånd til nynazistiske grupper i Storbritannia, som Combat 18. I 2005 ble det annonsert at organisasjonen hadde kuttet alle slike forbindelser.
Voldsbruk
UDA var involvert i noen drap i 1970-årene, men det var i 1980-årene at de fleste mordene fant sted. Sammen med Ulster Volunteer Force (UVF), og muligens Ian Paisleys Ulster Resistance, fikk de deler av en våpenlast som ble smuglet inn fra Sør-Afrika i 1988. Dette inkluderte raketter, 200 rifler, 90 pistoler og mer enn 400 håndgranater. Nesten to tredjedeler av våpnene ble senere funnet av Royal Ulster Constabulary (RUC), men UDA hadde nok våpen til å begynne med en mordkampanje rettet mot den katolske og nasjonalistiske befolkningen i Nord-Irland.
I 1992 avslørte Brian Nelson, et UDA-medlem som var dømt for sekteriske mord, at han var agent for British Army. Dette førte til anklager om at British Army og RUC hjalp UDA ved å gi dem etterretiingsinformasjon om republikanere. Det som taler mot en slik forbindelse er at UDA kun drepte to kjente republikanske paramilitær under konflikten; langt de fleste medlemmene var sivile katolikker eller nasjonalistiske politikere. Stevensundersøkelsen konkluderte med at det ser ut til å ha forekommet et visst samarbeid, men det er usikkert hvor mange drap dette førte til. Organisasjonens foretrukne metode var bruk av skytevåpen mot tilfeldige personer i katolske områder, ikke planlagte drap eller bruk av eksplosiver.
Et av de verste angrepene organisasjonen stod bak ble utført av UFF den 30. oktober 1993 i Greysteel i Londonderry. I den såkalte Greysteelmassakren angrep UDA restauranten Rising Sun i landsbyen som har en overveiende katolsk befolkning. Omkring 200 mennesker var samlet for å feire halloween, da tre menn skjøt med automatvåpen inn i menneskemengden. Åtte ble drept og nitten såret; to av de drepte var protestanter. UDA annonserte at angrepet ble utført som hevn for Shankillbomben en uke tidligere.
Ifølge University of Ulsters CAIN-prosjekt var UDA/UFF ansvarlig for 112 drap. 78 av ofrene var tilfeldige sivile, hvorav de fleste var katolikker. 29 var andre lojalistiske paramilitære som ble drept under feider, hvorav 22 var medlemmer av UDA/UFF. Tre var medlemmer av britiske sikkerhetsstyrker, mens to var medlemmer av republikanske paramilitære grupper.
Det var flere feider med UVF, som førte til en rekke drap. UDA har også hatt mange interne feider som førte til mord.
Ingunn Bollerud
Ingunn Bollerud (født 16. november 1972) er en tidligere norsk toppsyklist fra Nes i Akershus. Hun gikk for Akershus CK frem til i 2001 da hun var ett år for Team Sponsorservice, landets første profesjonelle kvinnelag, og syklet blant andre Mallorca rundt. Hun er datter til skøyteløperen Ingar Bollerud.
Ulster Defence Association
Voldsbruk
UDA har vært beryktet for å bryte våpenhviler, og i august 2005 satte medlemmer fyr på aviskiosker som solgte en utgave av Sunday World som gjorde narr av en av organisasjonens ledere etter at han hadde tapt penger på hasardspill. Politiet måtte i ettertid eskortere avisens biler når de leverte i protestantiske områder. Det er også mistanke om at UDA tok del i lojalistiske opptøyer i Belfast i 2005.
Den 13. november 2005 annonserte UDA at organisasjonen ville vurdere sin fremtid etter at PIRA og Loyalist Volunteer Force avsluttet sin væpnede kamp.
Kriminalitet
UDA har vært tungt involvert i utpressing og narkotikahandel i Nord-Irland, og til en viss grad også i det vestlige Skottland. USAs utenriksdepartement understøttet denne oppfatningen i rapporten Patterns of Global Terrorism fra 2002, hvor de skrev at «UDA/UFF har utviklet seg til å bli en kriminell organisasjon som er involvert i narkotikahandel og andre innbringende kriminelle aktiviteter». UDA beklaget i 2003, da våpenhvilen ble annonsert, at de hadde vært innblandet i narkotikahandel.
Sam Phran
Sam Phran er en by i provinsen Nakhon Pathom i det sentrale Thailand. Befolkningen anslås (2005) til 37 100.
Chainat
Chainat ( ชัยนาท ) er provinshovedstaden i provinsen Chainat i det sentrale Thailand. Befolkningen anslås (2005) til 15 500.
Byen, som har vært et handelssted i århundrer, ligger ved den store elven Chao Phraya.
Uthai Thani
Uthai Thani (อุท้ยธานี) er provinshovedstaden i provinsen Uthai Thani i det nordlige Thailand. Befolkningen anslås (2005) til 17 510.
King Features Syndicate
King Features Syndicate er det største amerikanske syndikatet for tegneserier, eid av The Hearst Corporation. Syndikatet ble grunnlagt i 1915 og gir i tillegg til tegneserier også ut avisspalter og annet avismateriale til tusener av aviser verden over. I Norge er syndikatet representert ved Bulls Press.
Noen serier som utgis av King Features Syndicate er:
Kommunestyre- og fylkestingsvalget 2011
Kommunestyre- og fylkestingsvalget 2011 blei avholdt i Norge mandag 12. september 2011. I 195 kommuner var valglokala også åpne søndag 11. september i heile eller deler av kommunen. Det var mulig med forhåndsstemming fra onsdag 10. august fram til og med 9. september. I utlandet og på Svalbard og Jan Mayen var det mulig å stemme fra 1. juli.
Ti kommuner hadde ei forsøksordning som gjorde det mulig å avgi forhåndsstemme elektronisk over internett, mens tjue kommuner gjennomførte ei forsøksordning med stemmerettsalderen nedsatt til 16 år. Forsøka med direkte ordførervalg ved kommunevalg, som enkelte kommuner gjennomførte fra 1999 til 2007, blei ikke videreført ved dette valget.
Det blei valgt totalt 10,785 kommunestyrepresentanter til 429 kommunestyrer og 728 representanter til 18 fylkesting. I Oslo blei det også avholdt direkte valg til 15 bydelsutvalg. Samtidig med kommune- og fylkestingsvalget, blei det avholdt kirkevalg for menighetsråda, bispedømmeråda og (indirekte) også til kirkemøtet i Den norske kirke. Aust-Agder fylke avholdt i tillegg ei rådgivende folkeavstemning over et forslag om å slå sammen de to Agder-fylka.
Wulf og Eadwacer
Unikt angelsaksisk dikt
Diktet er skrevet i en variasjon over tradisjonelle angelsaksiske poesi. Det er det ene av kun to slike dikt som har et refreng (det andre er Deor), og det har også en del unike variasjoner i versemålet (se heksameter). Wulf og Eadwacer er også det en av kun to dikt hvor fortelleren i førsteperson er grammatikalsk identifisert som en kvinne, det andre diktet er Hustruens klagesang (The Wife's Lament), som Wulf og Eadwacer til dels også minner om. Det synes som en lidenskapelig klage fra en kvinne atskilt fra sin elsker. Det er altså en form for kjærlighetsdikt, og angelsakserne trodde på romantisk kjærlighet. Sammen med Hustruens klagesang kan Wulf og Eadwacer også bli betraktet som en kvinnesang eller frauenlieder.
Mens de fleste tekstene i Exeterboken er hovedsakelig kristne er Wulf og Eadwacer helt og holdent verdslig, kanskje også et før-kristent dikt, men det uttrykker uansett menneskelige følelser og forhold i et almen vesen. Det har tradisjonelt blitt karakterisert som en elegi, en klagesang, skjønt denne sjangerinndelingen er blitt utfordret ved å peke på at nær alle angelsaksiske poesi er preget av en elegisk, melankolsk undertone. Det er eksempelvis klare elegiske partier i Beowulf uten at diktet av den grunn betraktes som en elegi
Kommunestyre- og fylkestingsvalget 2011
210 ulike partier og grupper stilte lister ved kommunevalget, mens 21 partier og grupper stilte ved fylkestingsvalget. Generelt sett blei valgets vinnere Høyre og Arbeiderpartiet. Taperne var Sosialistisk Venstreparti (SV) og Fremskrittspartiet. SV gjorde sitt dårligste valg noensinne, med henholdsvis 4,1 prosent i kommunevalget og 4,3 prosent i fylkestingsvalget. Fremskrittspartiet gikk tilbake 6,1 prosentpoeng til 11,4 prosent i kommunevalget. Miljøpartiet De Grønne blei representert i mange av de store byene, inkludert Oslo og Bergen, og fikk til sammen 17 mandater (ei økning på 12 fra 2007)
Wulf og Eadwacer
Innhold
Til tross for diktets korte lengde, rundt 19 linjer, inkludert refrengene, er det vanskelig å tolke grunnet sin knappe og dunkle form med antydninger til en fortelling som ikke lenger er kjent for oss, men som kan ha vært velkjent for tilhørerne i diktets samtid. Det blir antagelig sunget eller forfalt av en kvinne (rēotugu) som blir holdt fange på en øy av en mann ved navn Eadwacer mens Wulf, hennes kjæreste eller ektemann, lever i landflyktighet som lovløs, kanskje forfulgt av kvinnens eget folk. Kvinnen er tilsynelatende slitt mellom de to, «Wulf» og «Eadwacer», kanskje hun både elsker og hater dem begge. Fortelleren refererer også til «Uncerne earne hwelp», «valpen til oss to», som hun har fått med enten den ene eller den andre av mennene, men kanskje mest sannsynlig med Wulf, og som vil bli fraktet inn i skogen, «bireð Wulf to wuda». Det er en mulig hentydning til at også barnet vil ende opp i villmarken, slik som Wulf eller kanskje sammen med Wulf?
Kommunestyre- og fylkestingsvalget 2011
Kommunevalget
Resultater per mandag 31. oktober klokka 13.25.
Wulf og Eadwacer
Innhold
Diktet er vanskelig å tolke og overstående lesning er bare en av mange. En forsiktig antydning er at en navnløs kvinne elsker en mann ved navn Wulf som lenge har vært fraværende. I mellomtiden blir holdt som hustru eller frille av en annen mann, Eadwacer. Kvinnen klager over sin situasjon og skriker ut sin klage mot Eadwacer.
Kommunestyre- og fylkestingsvalget 2011
Fylkestingsvalget
Resultater per tirsdag 1. november klokka 14.28.
Wulf og Eadwacer
Innhold
Den angelsaksiske gjengivelsen er merket med « .....», det vil si pusterom, eller cecur.
Kommunestyre- og fylkestingsvalget 2011
Forsøksordninger
[[Fil:Forsøkskommuner kommunevalget 2011.svg|thumb|Kommunene som deltok i forsøka ved valget:
{{legend|inline=1|#FF0000}} Deltok i elektronisk valg.
Wulf og Eadwacer
Innhold
Som med de fleste angelsaksiske dikt har mange av de poetiske ordene flere betydninger, noe som angår lesningen og gjendiktningen. Et ord i første linje, «lac», er et eksempel på vanskeligheten i tolkningen. Det kan bety «kamp» eller «trussel», men også «offer» eller «gave». En gjendiktning må således velge en av flere muligheter.
Kommunestyre- og fylkestingsvalget 2011
Forsøksordninger
{{legend|inline=1|#1240AB}} Deltok i stemmerett for 16-åringer. Longyearbyen er ikke avmerka, men deltar i forsøket.
Wulf og Eadwacer
Innhold
Wulf betyr ulv, derav konnotasjonene til valp og skog. Eadwacer betyr derimot i retning av «Rikdom-vokter» eller «Lykke-vokter». Både lykken som rikdommen kan være fraværet av Wulf.
De «kampdjerve armer», altså armer som er modige i kamp, er en poetisk omskrivning (en kjenning) for en kriger, og er i sammenhengen Eadwacer som også kan være kvinnes far i og med at hans omfavnelser er todelt.
Plasseringsproblemer
Wulf og Eadwacer har også vært vanskelig å plassere i en bestemt sjanger. Diktets kryptiske innhold har fikk den første moderne forskning til å spekulere at det diktet faktisk er en av de tallrike angelsaksiske gåter. At Wulf og Eadwacer kommer rett før Exeterbokens samling av gåter synes å støtte denne antagelsen. Det har også vært foreslått at hele diktet er en omstendelig ordspill på navnet til poeten Cynewulf, og således er en uleselig spøk fra poetens side. Moderne lesning har gått bort fra slike antagelser, og betrakter diktet i hovedsak som en dramatisk monolog hvor fortellingen er antydet, men ikke uttrykt i logiske begreper.
Kommunestyre- og fylkestingsvalget 2011
E-valg
I ti kommuner var det mulig å avgi forhåndsstemme over internett. 56 kommuner blei invitert til å delta, og 35 takka ja. Av disse blei så Bodø, Bremanger, Drammen, Hammerfest, Mandal, Radøy, Re, Tynset, Vefsn og Ålesund, samt en bydel i Oslo, plukka ut til deltaking. Oslo og Drammen trakk seg seinere med begrunnelse i manglende hemmelighold rundt stemmegivninga. I stedet blei Sandnes tatt inn som forsøkskommune.
Wulf og Eadwacer
Plasseringsproblemer
Det har blitt foreslått at hvis diktet henspiller på en annen fortelling som var velkjent i diktets samtid kan det være en fortolkning av den norrøne mytologiske fortellingen om Volund smed: at kvinnen i diktet er «Beadohild», at Wulf er «Wayland» (Volund), og Eadwacer er hennes rasende far. Selv om denne episoden er en del av innholdet i det angelsaksiske diktet Deor er den ikke bevist i dette diktet. At Wulf og Eadwacer er begge angelsaksiske navn har styrt tolkningen av diktet, men også det er omdiskutert. Noen tolkninger har favorisert en enkeltstående mannlig figur, og sett på muligheten at Wulf og Eadwacer faktisk er en og samme person, og Bruce Mitchell valgte tittelen «Wulf» for sin gjengivelse av diktet. Merk at diktet hadde opprinnelige ikke, i likhet med de øvrige diktene i Exeterboken, en fastsatt tittel, men tittelen Wulf og Eadwacer har, selv om den er moderne, fått utstrakt anerkjennelse.
Det har vært mange forslag til diktets opprinnelse før det ble inkludert i Exeterboken. Refrenget i teksten har støttet en antagelse om en opprinnelse utenfor De britiske øyer ettersom bruk av refrenget ikke er konvensjonelt i angelsaksiske elegier eller i noen annen kjent angelsaksisk poetisk form. Blant de forklaringer til denne uregelmessighet synes en norrøn inspirasjon som den mest sannsynlige løsningen på problemet, og har også blitt sett på som en mulig forklaring på diktets vanskelige språk, men forklaringen blir stående som en hypotese når den ikke kan støttes av bevis.
Kommunestyre- og fylkestingsvalget 2011
E-valg
For å kunne telle opp stemmene fra et e-valg trengs det en elektronisk nøkkel. Denne er delt i ti deler, og det blei oppretta ei nøkkelgruppe, der hvert medlem hadde sin del. Det var ett medlem fra hvert av ni partier og en administrativt tilsatt. Etter valget måtte gruppa møtes for at opptellinga skulle kunne starte.
På landsbasis blei det avgitt 22,2 prosent forhåndsstemmer. Alle e-valg-kommunene hadde høyere tall enn dette. Bodø og Hammerfest lå høyest, med 41,4 prosent forhåndsstemmer (av disse var henholdsvis 29,1 og 25,9 prosentpoeng avgitt elektronisk).
Forsøk med stemmerettsalder nedsatt til 16 år
I en del kommuner hadde også 16- og 17-åringer stemmerett ved kommunestyrevalget i 2011. Alle landets kommuner blei invitert til påmelding, og 143 kommuner søkte om å få delta. Blant disse blei tjue plukka ut, basert på kommunestørrelse (innbyggertall), geografi, politisk sammensetning, lokalisering, alderssammensetting og kommunens politikk for å involvere ungdom.
I fem av de tjue kommunene var valgdeltakelsen større blant de unge velgerne enn blant dem med ordinær stemmerett. Tabellen nedafor viser antall frammøtte i prosent av personer med stemmerett i de enkelte forsøkskommunene.
Foreløpige analyser har vist at det blei valgt inn flere unge representanter i kommunestyrene i forsøkskommunene. I snitt har kommunestyrene etter valget ni prosent unge mellom 18 og 29 år, ei økning på to prosent sammenlikna med forrige periode. I prosjektkommunene har denne gruppa 14 prosent, en økning på fire prosentpoeng.
Forsøk med lavere stemmerettsalder blei også prøvd ved valget til Longyearbyen lokalstyre på Svalbard i oktober 2011.
Direkte ordførervalg
Forsøka med direkte ordførervalg, som blei gjennomført i enkelte kommuner ved kommunevalga fra 1999 til 2007, blei ikke videreført ved dette valget. I Nesodden kommune blei det imidlertid samtidig med kommunevalget avholdt rådgivende folkeavstemning om hvem som bør være ordfører, jf. omtalen av kommuneresultatet.
Lister og kandidater
Det var stor variasjon i antallet lister i de enkelte kommunene, fra to lister i Utsira, Modalen, Røyrvik, Fosnes, Træna, Røst og Lebesby til heile 15 lister for velgerne i Bergen og Oslo. I Utsira blei Ungdomslista endatil danna på oppfordring fra sittende ordfører, etter at den tidligere konkurrerende lista ikke klarte å stille nok kandidater. Utsira hadde dermed to lister, begge med toppkandidater som var medlemmer av Arbeiderpartiet.
Tabellen under viser hvor mange reine lister partia hadde i de ulike fylkene. Kolonnen «Komm andre» viser hvor mange kommuner som hadde ei eller flere lister som hører inn under kategorien «Andre» (felleslister og lokale lister). For Oslo er bydelslistene (maksimum 15) tatt med.
De største partia hadde dette antallet reine kommunevalgslister:
På de innleverte kommune- og fylkeslistene var det i alt 66 383 personer oppført, 3295 færre enn valget i 2007. Det var 210 ulike partier og grupper som stilte lister ved kommunevalget, og 20 partier/grupper ved fylkestingsvalet.
Kjønnsfordelinga på kommunelistene var nokså likt med 2007: 58,2 proent menn og 41,8 prosent kvinner. På fylkeslistene var kvinneandelen 44,1 prosent. Det var menn på førsteplass på 72,1 prosent av kommunelistene og på 68,8 prosent av fylkeslistene.
Gjennomsnittsalderen til kommunestyrekandidatene på valgtidspunktet var 49 år (kvinner 48 år og menn 50 år) og for fylkestingskandidatene 49 år (kvinner 47 år og menn 50 år). Heller ikke her var det vesentlig endring fra 2007.
Kommunestyrene
Ved kommunestyrevalget blei Arbeiderpartiet som vanlig størst med 31,7 prosent, en framgang på 2,0 prosentpoeng fra 2007. Resultatet er partiets beste i kommunevalg sia 1987. Høyre hadde kraftig framgang, opp 8,8 poeng til 28,0 prosent, og gjenerobra plassen som landets nest største parti. Dette var partiets nest beste kommunevalg etter andre verdenskrig; bare 1979 var bedre (29,2). Fremskrittspartiet gikk sterkt tilbake, ned 6,1 prosentpoeng til 11,4. Det er et svakere resultat enn ved alle de tre forrige kommunevalga, og partiet er på samme nivå som på 1990-tallet.
Med 5,6 prosent kom Kristelig Folkeparti for første gang etter krigen under seks prosent av stemmene. Senterpartiet må tilbake til 1951, da navnet ennå var Bondepartiet, for å finne et svakere resultat enn årets 6,7 prosent. Venstres 6,3 prosent er derimot partiets beste kommunevalgsresultat etter partisplittelsen i 1972.
Sosialistisk Venstreparti fikk 4,1 prosent. Det er partiets svakeste oppslutning, likt med 1979. Rødts resultat er på det jamne, rundt der Rød Valgallianse har ligget de siste tjue åra. Miljøpartiet De Grønne hadde stor økning i antall lister og fikk tredobla oppslutninga si, som likevel fortsatt er under prosenten på landsbasis.
Fylkestinga
Tabellen under viser partias prosentvise andel av stemmene ved det enkelte fylkestingsvalg.
Kolonnen for «andre» gjelder: Oslo = Det Liberale Folkepartiet, Vestfold = Vestfoldlisten mot bomringer, Hordaland = Byluftlisten, Sogn og Fjordane = Samfunnsdemokratene, Møre og Romsdal = Sunnmørslista, Nordland = Samfunnspartiet.
Representanter
Andelen kvinner i kommunestyrene er om lag på samme nivå som i forrige periode.
Det er innvalgt 268 innvandrere, 45 flere enn ved forrige valg. Dette utgjør 2,5 prosent av det totale antallet representanter. 67 prosent av disse (180 representanter) har bakgrunn fra Asia, Afrika, Latin-Amerika og Europa utenom EU/EØS. De øvrige 88 har bakgrunn fra EU/EØS, Nord-Amerika og Oseania. SV har med 5 prosent størst andel innvandrere blant sine representanter, etterfulgt av Arbeiderpartiet med 4 prosent og Høyre med 2 prosent. Minst andel av de større partia har Senterpartiet med 0,4 prosent. I A og H har innvandrerrepresentasjonen økt ett prosentpoeng fra forrige periode, mens SVs andel har gått ned med to prosentpoeng.
55 prosent av de kvinnelige representantene har fullført høyere utdanning av lavere eller høyere grad. For menn er tilsvarende tall 41 prosent. SV har flest representanter med høyere utdanning, 75 prosent. For Frp er tallet 23 prosent. 42 prosent av kommunestyrerepresentantene har ei årsinntekt på over 500 000 kroner, ei økning på 19 prosentpoeng fra 2007.
44 prosent av kommunestyrerepresentantene blei gjenvalgt, 47 prosent av mennene og 39 av kvinnene. Høyest andel gjenvalgte var det i Møre og Romsdal og Østfold med henholdsvis 50 og 48 prosent. Lavest andel gjenvalgte var det i Oslo og Troms, med 31 og 39 prosent.
Ordførere
Tabellen viser ordførere og varaordførere fordelt på parti. Partiplassering er basert på valglistas navn, slik at valgte fra felleslister står oppført under «andre».
Sammenlikna med 2007-valget var det Høyre og Senterpartiet som økte sin andel av ordførere. Høyre fikk 44 nye ordførere, mens Sp fikk tre nye. Høyre er dermed det nest største ordførerpartiet. Arbeiderpartiet tapte 25 ordførere i forhold til sist valg, men blei fortsatt størst målt etter ordførertall. Lokale lister fikk i alt 17 ordførere mot åtte i 2007. De tre regjeringspartia fikk til sammen 57 prosent av landets ordførere mot 62 prosent forrige gang.
Ordførervalga gav Norge 96 kvinnelige ordførere (22 prosent), en mindre enn ved 2007-valget. Arbeiderpartiet har flest med 34 kvinnelige ordførere (17 færre enn sist), mens Høyre har 32 (20 flere enn sist). Senterpartiet har 16 kvinnelige ordførere (som sist), Kristelig Folkeparti har 5 (tre færre), Venstre Har to (en i minus). SV har en som sist, mens Fremskrittspartiet mista den ene de hadde.
Høyre og Frp fikk flest nye varaordførere med henholdsvis 33 og 12 nye. På den andre sida tapte A, KrF, Sp og SV henholdsvis 16, 14, 12 og 11 varaordførere i forhold til 2007.
73 kommuner har ordfører og varaordfører fra samme parti: 47 fra A, 16 fra Høyre, 9 fra Sp og en fra Venstre. Ved forrige valg hadde 85 kommuner «ettpartiledelse». I 135 av kommunene kommer både ordfører og varaordfører fra regjeringskoalisjonen (A, Sp, SV). I 140 kommuner er det kombinasjoner som krysser grensene for dagens regjerings- og opposisjonspartier. Sp og Høyre deler toppverva i 44 kommuner, mens Høyre og A har delt makta i 40 kommuner.
Høyre og A fikk ved 2011-valget åtte fylkesordførere hver, mens Sp fikk de to resterende. Høyre vant dermed to, A og Sp opprettholdt sitt antall, mens KrF mista sine to fylkesordførerverv til Høyre (Vest-Agder og Hordaland).
Ved konstitueringa av kommunestyrene etter valget i 2011 blei det valgt i alt 3176 formannskapsmedlemmer, herav 59 prosent menn (om lag det samme som ved valget i 2007). Fire av ti formannskapsmedlemmer blei gjenvalgt, 65 prosent av disse var menn.
Folkeavstemning
I Aust-Agder fylke var det samtidig med valget rådgivende folkeavstemning over et forslag om å slå sammen de to Agder-fylkene. Resultatet blei 32,2 prosent for sammenslåing og 65,3 prosent mot, med 2,6 prosent blanke stemmer.
Det var altså svært ulik oppfatning kommunene imellom. Kommunene Iveland, Birkenes og Lillesand sendte etter valget søknad til staten om å bli overflytta til Vest-Agder.
Noter
<references group="N"/>
Krathum Baen
Krathum Baen er en by i provinsen Samut Sakhon i det sentrale Thailand. Befolkningen anslås (2005) til 72 800.
Starrslekta
Starrslekta (Carex) er ei planteslekt i starrfamilien. Artene minner om gras og er utbredt i alle kjølige og tempererte strøk. Denne slekta har hele 112 arter i Norge, det høyeste artsantallet av alle planteslekter.
Utbredelse, habitat og bruk
Starrartene kan man finne i hele Norge, og man kan finne forskjellige starrarter i de fleste forskjellige habitater. Noen arter er svært typiske for enkelte typer habitat. Spesielt høyt til fjells, enkelte myrer, sumper og lengst i nord kan vegetasjonen nesten domineres totalt av starrarter. Husdyr unngår noen starrarter fordi de kan være sure og vanskelig fordøyelig. Mens i gamledager var en del starrmyrer og innsjøer med mye starr demmet opp. Om sommeren ble da vannet tappet ut i disse demningene, så starrmyrene ble gangbare. De ble deretter slått, og man høstet vinterfôr. Dette var vanligere på steder, der dyrkingsjorda var relativt skrinn, og arealene var relativt små. Dette kunne redde liv igjennom strenge vintere. Dette er også noe som ofte kunne være til fordel for starrartene. Da slåtten ødelagte vilkårene for vierkratt o.l. til å ta over. Så starrartene fikk mer areal å vokse på.
Utseende
Artene i starrslekta er alle flerårige. Noen vokser i matter eller i tuver. Hos noen av de mattevoksende artene, kan de se hver plante vokser opp etter noen rekker. Dette kommer av at de kommer av underjordiske utløpere. Blant annet strengstarr kan være viktig for enkelte myrer, da de underjordiske utløperne i myra, gjør så en kan gå på dem. Man kan nærmest kalle den «myras armering».
Bladene er oftest smale og renneformede. Men de kan også ha andre profiler, slik som en M eller W profil. Strået har ofte et trekantet tverrsnitt og mangler leddknuter.
Blomstene er enkjønnede, og sitter i aks med forskjellige størrelser. Noen arter ha ett enkelt kjønn per plante, mens fleste har begge. Noen har også hunnblomstene og hannblomstene på forskjellige aks. Der er oftest hannakset eller hannaksene øverst, med hunnaksene da er nedenfor. mens noen har de på det samme akset. Da er oftest hannblomstene innerst eller ytterst på akset. Men noen ganger er de både innerst og ytterst på det samme akset. Under hvert aks er det et støtteblad.
Under hver blomst sitter det et dekkskjell. Blomstene er helt uten blomsterblader (kron-, honning- og begerblader). Hannblomsten har tre pollenbærere. Mens hunnblomsten har to eller tre arr. Disse er gjemt inne i et hylseformet skjell (fruktgjømmet). Fruktgjemmet har bare en åpning, og den er i tuppen. Men arrene kommer frem når hunnblomsten er moden og klar for bestøving. Der henger de også etter bestøvning, og visner bort. De artene som har to arr, har stort sett et linseformet fruktgjemme. Mens artene med tre arr har et fruktgjemme som har et mer trekantet tverrsnitt. Derfor har artene med tre arr i fruktgjemmet ofte større aks, enn de med to arr i fruktgjemmet. Det kan også hende at en art som har enkjønnede aks, kan ha noen få blomster av det andre kjønnet i akset. I aks med to kjønn, er ommerådet med hunnblomster breiere enn ommerådet eller ommerådene med hannblomster. Rene hannaks er oftest kjegleformet, mens hunnaksene er klubbeformete.
Det er relativt vanlig med hybrider innen visse artsgrupper, men disse er oftest sterile. Så da er fruktgjemmet oftest mykt når en klemmer på dem.
Liste med arter, underarter og varieteer
I Norge har vi etter kjennetegn fem hovedgrupper starr. Dette er gjort så det er enklere å bestemme dem. Noen av artene er i flere grupper. Her står ssp. for underart ( s b sp ecies, og var. for var eietet.
Fylkesvei 7456
Fylkesvei 7456 går mellom Storjorda og Trones i Beiarn kommune.
Frem til 2019 hadde veien betegnelsen fylkesvei 495.
Academy of Art University
Skolepengene (2006) er på US$ 14 680, og det er i tillegg en internatpris på US$ 12 600 som er dobbelt så høyt som det normale i USA. Alumnien har over 10 000 medlemmer (2008).
Skolene ved AAU omfatter:
Risvollan borettslag
På grunn av størrelsen er det fem bussholdeplasser fordelt på de 500 målene som laget utgjør. Borettslaget har 12 fast ansatte som sørger for driften av 8 ulike boligområder i rekkehus/lavblokk, samt 55 leiligheter i en høyblokk integrert i et forretningssenter.
Borettslaget sender informasjon til beboerne blant annet gjennom TV Risvollan.
Borettslagets administrasjonsbygg, oppført 2013–2015, tegnet av arkitektkontoret Pir II, fikk prisen Hederlig omtale i konkurransen om Trondheim kommunes byggeskikkpris 2017.
Carnival Cruise Line
Carnival Cruise Lines (CCL) er et cruiserederi som opererer et stort antall av cruiseskip. Det ble etablert i 1972 av Ted Arison og er per 2021 en divisjon innen Carnival Corporation & plc, med Micky Arison som styreleder.
Francisco Carvajal
Francisco Sebastián Carvajal y Gual (født 9. desember 1870, død 20. september 1932) var Mexicos president for en kort periode; fra 14. juli til 13. august 1914.
Lyst
Lyst er et intenst begjær eller strev etter selvfornøyelse og spenning. Lyst kan strengt tatt bety bare seksuell lyst, men er likevel ofte omtalt som for eksempel «menneskenes lyst», «lysten på blod», «maktlysten» eller «kjærlighetslysten».
Det greske ordet for lyst er epithymia (επιθυμια), som også kan oversettes til norsk som «griskhet».
Terrorangrepet i Balad 10. februar 2008
'''Terrorangrepet i Balad 10. februar 2008''' skjedde da en bilbombe detonerte i et market i Balad, Irak, ved et strategisk sjekkpunkt for den irakiske hæren. Eksplosjonen drepte minst 25 og skadet ytterligere 40, selv om noen estimater sier at antall drepte var 33. Noen bygninger nær eksplosjonen kollapset og flere mennesker var savnet, noe som potensielt kunne øke antall drepte.
Blant de drepte var den irakiske journalisten Alaa Abdulkareem Fartusi, en kameramann for Al-Forat, en nyhetsskanal for sjia-muslimer. Fartusi ble med det den første journalisten som ble drept i Irak i 2008. En kvinnelig reporter ble kritisk skadet i ekplosjonen.
Terrorangrepet skjedde på samme dag som den amerikanske forsvarsministeren Robert Gates ankom Bagdad uannonsert for å møte irakiske regjeringsrepresentanter og amerikanske militær-ledere, inklusive general David Petraeus.
Aaron Eckhart
Aaron Edward Eckhart (født 12. mars 1968) er en amerikansk skuespiller. Han begynte sin karriere i på 1990-tallet og har spilt en rekke forskjellige roller.
I 2007 ble Eckhart nominert til en Golden Globe for sin rolle i filmen Thank You for Smoking.
Acyrusa
Utbredelse
Slekten er utbredt det sørøstlige Australia (New South Wales, Victoria, Tasmania).
Systematisk inndeling
Artene blir ofte plassert i slekten Atesta.
Svein Mathisen
Svein «Matta» Mathisen (født 30. september 1952, død 27. januar 2011 ) var en norsk fotballspiller, journalist og fotballeder.
Bortsett fra et kort proffopphold i den skotske klubben Hibernian FC spilte «Matta» hele sin karriere i i Kristiansand. Han ble norsk seriemester i og  og spilte 25 kamper (to mål, mot  i 1979 og mot  i 1980) for det norske. Han klarte imidlertid aldri å prestere på samme høye nivå på landslaget som han gjorde på klubbnivå. Han mottok Norges Fotballforbunds gullklokke etter kampen mot 26. september 1984, en kamp som også ble hans siste landskamp.
«Matta» ble benyttet som offensiv midtbanespiller eller ren spiss. Han var en kreativ spiller som ble en stor publikumsfavoritt i Kristiansand. Til sammen spilte «Matta» 327 seriekamper i øverste divisjon og scoret 106 mål. Begge deler er klubbrekord, og da han la opp i 1989, hadde «Matta» rekorden for antall spilte kamper i den norske eliteserien. Denne rekorden har senere blitt slått av en rekke spillere ettersom antallet kamper per sesong har økt. Han er pr. 30.05.2023 rangert som nummer 19 av spillere med flest kamper i Eliteserien. Hans 106 seriemål utgjorde 19% av alle Starts mål (563) i eliteserien fra 1969 til 89. Mathisen hadde sterke offensive egenskaper og var en av de farligste spissene i norsk klubbfotball, men hadde sin svakhet i hodespill og defensivt spill.
Han ble kåret til Årets spiller av VG i 1978. I 1998 ble han utnevnt til æresmedlem av Start.
Etter karriereslutt ble «Matta» mediemann på fulltid. Han var først journalist i Fædrelandsvennen, før han ble sportsredaktør i samme avis. Deretter gikk veien til NRK Radiosporten, før han meldte overgang til TV 2 som ekspertkommentator, en stilling han hadde i over 10 år. I 2007 vendte han tilbake til som sports- og mediedirektør, senere betegnet sportssjef.
Mathisen døde i januar 2011 av kreft, en diagnose han fikk sommeren 2010. Han var sønn av Alf Mathisen og far til Start-spiller Jesper Mathisen.
Ingunn Aamodt
Ingunn Aamodt (født 19. august 1965 i Honningsvåg) er en norsk forfatter og illustratør.
Ingunn Aamodt er utdannet lærer i kunst og håndverk, og arbeidet i flere år som avdelingsleder i en barnehage. Hun er nå forfatter på heltid.
Aamodt skriver barne- og ungdomslitteratur, og er særlig kjent for bøkene om Pulverheksa (hovedsakelig Omnipax forlag), for de yngste barna. Hun skriver imidlertid for alle aldersgrupper. Sjangermessig er forfatterskapet variert, med både billedbøker, romaner, faktabøker, grøssere og fantasy. I sine ungdomsbøker har hun blant annet nyskrevet Romeo og Julie i en norsk samtidskontekst (Romeo og Javeria, 2007) og behandlet transvestittisme (En søster i skapet (2005).
I 2006 ble Aamodt nominert til Brageprisen for faktaboka Tutankhamon. I 2008 mottok hun Skolebibliotekarforeningens litteraturpris for sitt samlede forfatterskap. I 2018 mottok hun Barnas Bokpris for Dukkens rette eier.
Sammen med Arne Svingen og Jon Ewo har hun gitt ut grøsserserien Marg & Bein, som kommer ut på Cappelen Damm forlag.
Welcome to Sillycone Valley
Welcome to Sillycone Valley er Lene Alexandra Øien sitt debutalbum utgitt i 2008. Albumet inneholder elleve låter, blant dem MGP-låten «Silicone Valley».
Stoney
Stoney er debutalbumet av den amerikanske rapperen og sangeren Post Malone, som ble utgitt 9. desember 2016. Albumet inneholder gjesteopptredener fra Justin Bieber, Kehlani, Quavo fra hip hop-gruppa Migos, samt 2 Chainz. Albumet er produsert av DJ Mustard, Metro Boomin, Vinylz, Frank Dukes, Illangelo, Charlie Handsome, Rex Kudo og Pharrell Williams med flere.
Stoney debuterte på 6. plass på Billboard Hot 200, og kom senere på 4. plass. Stoneys beste plassering på VG-lista er en 2. plass. Albumet ble også sertifisert som trippel platina av Recording Industry Association of America (RIAA).
Sporliste
Kreditering er hentet fra Tidal.
Pathum Thani
Pathum Thani er provinshovedstaden i provinsen Pathum Thani i det sentrale Thailand. Befolkningen anslås (2005) til 27 900.
Pathumthani ligger i et fruktbart område ved elven Chao Phraya, sør i provinsen og på vestsiden av elven. Byen ligger 45 km nord for Bangkok. Ved siden av ris dyrkes det særlig appelsiner i store plantasjer i omegnen. To universiteter har campus her: Asian Institute of Technology og Shinawatra University.
Pathumthani var opprinnelig en bosetning for Mon-folket som innvandret fra Burma på 1600-tallet.
Per Sogstad
Under krigen var Sogstad aktiv i arbeidet med illegale aviser. Oslo-kretsen av AUF ga fra desember 1940 ut avisen Frihet, som etter kort tid skiftet navn til Folkeviljen. Avisgruppa ble rullet opp etter åtte måneder, og Sogstad var den eneste som unnslapp. Han dro da i gang en ny avis, Hjemmefronten. Den utkom til jula 1941, da Sogstad ble tatt. Han ble sendt i tysk fangenskap, og havnet i Sachsenhausen. Der satt han som «fange 42549».
Stefan Köllner
Stefan Köllner (født 11. september 1984) er en tysk moderne femkjemper. Han representerte landet sitt under Sommer-OL 2012 i London, der han ble nummer 26.
Per Sogstad
Før krigen hadde Sogstad vært vararepresentant til AUF-styret. Etter frigjøringen ble han i august 1945 sentralstyremedlem, i et styre ledet av Trygve Bratteli. Året etter sørget Sogstad for en ansiktsløftning for organisasjonens blad Arbeider-Ungdommen, der han var redaksjonssekretær.
Anders Baasmo
Anders Baasmo (født Anders Baasmo Christiansen; 29. januar 1976 i Hamar) er en norsk skuespiller fra Furnes. Han fikk sitt gjennombrudd med en rolle i den norske filmen Buddy, som han også vant en Amanda-pris for.
Per Sogstad
Da AUF markerte den sosialistiske ungdomsbevegelsens femtiårsjubileum i 1950 var det Sogstad som skrev «jubileumshistorien»: Ungdoms fanevakt. Det var en bok på mer enn 500 sider.
Anders Baasmo
Biografi
Baasmo er utdannet ved utdannet ved Statens Teaterhøgskole 1997-2000 og startet sin skuespillerkarriere på Trøndelag Teater våren 2000. Hans første rolle var som studenten Trofimov i Anton Tsjekhovs Kirsebærhaven. Deretter tolket han hele sju roller i Peer Gynt, før han agerte Mozart i Peter Shaffers Amadeus, som han også mottok Teatrets Venners kunstneriske pris for. Forestillingen vant i 2001 Heddaprisen for Landets beste forestilling. Han har siden 2002 jobbet ved Det Norske Teatret. Der har han blant annet hatt roller i stykker som Andejakt av Aleksandr Vampilov og Seie-Seiarens song av Daniel Danis. I 2003 spilte han kongen i det tradisjonsrike Spelet om Heilag Olav på Stiklestad. Senere i 2003 overtok han hovedrollen som Petter Dass i Herr Petters Lovsang, etter en ukes lynlesing etter at Bjørn Sundquist ble syk. I 2007 var han å se i hovedrollen i Riksteatrets oppsetning av Hamlet, en rolletolkning som ble belønnet med Heddaprisen i 2008, samt at han igjen hadde hovedrollen i Herr Petters Lovsang under Nordland Musikkfestuke.
Med Heddaprisen ble han den første som har vunnet alle de tre store skuespillerprisene i Norge, Heddaprisen, Amandaprisen og Gullruten.
Han filmdebuterte i 2002 Stefan Faldbakkens kortfilm Anolit. Året etter hadde han en sentral rolle i den kjente spillefilmen Buddy, en rolle som gav ham en Amandapris. I 2006 spilte han hovedrollen som Henrik Ibsen i NRKs storsatsing En udødelig mann. For rollen fikk han Gullruten 2007 i klassen beste mannlige skuespiller. I 2008 var han å se i en birolle i den svensk-norske filmen Arn – Tempelridderen. Baasmo spilte også rollen som Jomar i filmen Nord som hadde premiere i februar 2009. Dette var hans første hovedrolle på film, og han høstet tildels glitrende kritkker for innsatsen, også i utlandet. I 2010 spilte han Benedict i den TV 2-sendte serien Dag, en rolle som han fikk Gullrute-pris for i klassen beste mannlige skuespiller under Gullruten 2011 og Gullruten 2012. Videre spilte han rollen James i Riksteatrets suksessoppsetning Lang dags ferd mot natt, som han også ble nominert til Heddaprisen for.
I 2011 spilte han i dramaserien Koselig med peis på NRK, også for denne rollen ble han Gullruten-nominert i kategorien beste mannlige skuespiller. Høsten samme år dukket han opp igjen som Benedict i sesong 2 av Dag.
I 2012 hadde spillefilmen om Kon-Tiki-ekspedisjonen premiere; i denne filmen spilte Baasmo rollen som Herman Watzinger til gode anmeldelser. Etterkommere av Watzinger kritiserte imidlertid filmskaperne for at personligheten til Baasmos rollefigur avvek betydelig fra personligheten til den virkelige Watzinger. Høsten 2012 stod Baasmo på scenen på Folketeatret i Oslo som sir Robin i musikalen Spamalot, som var basert på filmen Monty Python og ridderne av det runde bord. Baasmo fikk meget gode kritikker for rollen, blant annet fra opphavsmannen Eric Idle.
I 2013 hadde han tittelrollen i Anton Tsjekhovs Onkel Vanja på Nationaltheatret, i en oppsetning regissert av Liv Ullmann. Han spilte også i musikalen Annie på Folketeatret til gode kritikker. Som filmskuespiller hadde han en av hovedrollene i filmen Børning, som hadde kinopremiere i august 2014. Senere spilte han samme rollefigur i oppfølgerne Børning 2 (2016) og Børning 3 (2020).
I 2018 spilte Anders Baasmo den ene hovedrollen i den norske TV-serien En natt. For den rollen ble han nominert til beste mannlige skuespiller foran Gullruten 2018.
Annet
Baasmo er en svoren fan av Hamarkameratenes herrefotballag, og i 2005 var han med i dokumentarfilmen Viktigere enn fotball som fulgte Ham-Kam gjennom en hel sesong. Filmen ble vist på TV 2 den 14. februar 2005. Baasmos rollefigur i filmen Buddy var også Ham-Kamtilhenger.